Néhány alapvető szabály ismerete megkönnyíti és élvezetessé teszi a tökéletes pár kiválasztását.
Az eyerim többféle keresési szűrőt biztosít, hogy megkönnyítse a választást, de legfontosabb tényező, amit érdemes figyelembe venni az az arcforma:
A kerek arcforma szélessége és magassága általában megegyező, az állkapocs lekerekített, a járomcsontok szintén kerekdedek. Az orcák teltebbek és a homloknál szélesebbek. Négyzetes kereteket ajánlunk, lehetőleg erős vonalakkal, hogy vizuálisan lágyítsák a járomcsontjaid. Egy félkeretes szemüveg nagyszerű választás lehet, hogy lágyítsa az arcvonásaidat.
A szögletes arcforma esetén az orcák, a homlok és az áll hasonló szélességű. Próbáld ki a kerek-, ovális- és a cat-eye kereteket, amelyek jótékony hatással vannak az áll vonalára. Ha mégis szögletes keretet szeretnél, akkor ügyelj rá, hogy a szélek lekerekítettek legyenek.
Ha az arcod inkább hosszúkás, mint széles (magas a homlokod, magasan van a járomcsontod és lekerekített állvonalad van), akkor olyan keretekkel kell próbálkoznod, amelyeknek maximálisan fed a lencséje. Egy oversized keret tökéletes választás lehet számodra. Ez szélesebb arc illúzióját kelti és segít tagolni a hosszúkás arcot.
A szív alakú, vagy másik nevén háromszög alakú arcformát a széles homlok és a kicsi áll jellemzi. Válassz szögletes vagy négyszögletes keretet, hogy kiegyensúlyozd az arcvonásaidat. A kerek és az ovális formák is jól állnak az ezzel az arctípussal rendelkezők számára.
Az ovális arcforma esetén a járomcsont egy kicsit szélesebb, mint a homlok és az áll, egy tojás alakjára emlékeztet. Az ovális arc szinte tökéletes alakúnak mondható, a legtöbb keret jól áll hozzá. Nyugodtan kísérletezz a különböző formákkal. Fontos tényező azonban a méret.